Tónagull
Tónagull er fyrirtæki sem heldur námskeið í tónlist fyrir börn á aldrinum 0-3 ára ásamt foreldrum. Tónagull á íslensku er kennt í Reykjavík. 

Tónagull var stofnað af Helgu Rut Guðmundsdóttur en hún hélt fyrsta námskeiðið árið 2004. Námskeiðin hafa verið haldin reglulega síðan og njóta vinsælda meðal barnafjölskyldna. Námskeiðin hafa gjarnan vakið athygli í fjölmiðlum.   og víðar. 

Tónagull ehf. gefur út námsefni í tónlist fyrir börn á leikskólaaldri og gaf út bók og geisladisk með nafninu Vísnagull -vísur og þulur fyrir börn í fangi árið 2015 með styrk frá Bókmenntasjóði, og Karolinafund. Útgáfunni stýrði Helga Rut Guðmundsdóttir en María Sif Daníelsdóttir myndskreytti og Pétur Ben hafði umsjón með upptökum á geisladiskinum. María Sif var tilnefnd fyrir myndskreytingarnar í Vísnagull bókinni til Barnabókaverðlauna Reykjavíkur.    

Haustið 2019 var gerð tilraun með Tónagull á pólsku í Gerðubergi en verkefnið hlaut stuðning frá pólska sendiráðinu á Íslandi. Námskeið hafa verið haldin á pólsku í Gerðubergi og í Hafnarborg. Tónagulls námskeið á úkraínsku hófust í Neskirkju 2023.

Ytri tenglar 
Heimasíða fyrirtækisins 
Rannsóknir Helgu Rut Guðmundsdóttur
Karolinafund fyrirtækisins

Tilvísanir 

Íslensk fyrirtæki